Wladimir Semjonowitsch Wyssozki
De Wladimir Semjonowitsch Wyssozki (op Russesch: Владимир Семёнович Высоцкий), gebuer de 25. Januar 1938 zu Moskau an och do gestuerwen de 25. Juli 1980, war e russesche Singer-Songwriter, Dichter an Theater- a Filmschauspiller.

Hien huet seng Theatercarrière 1960 ugefaangen, a säin Debut beim Film war am Joer 1959. Fir seng Roll am Film Plochoi choroschi tschelowek krut hien 1974 de Präis als beschte Schauspiller am Taormina Film Fest (IT).

Allerdéngs hat de Wyssozki, dee Siwesäitegittar ("russesch Gittar") gespillt huet, méi Succès als Sänger, Dichter a Museker. Hie war e ganz beléifte Kënschtler an der Sowjetunioun, a war an ass Kultfigur an der lokaler Musekszeen. Vill vu senge Lidder goufen Zäit senges Liewens zenséiert. Awer 1987 war hie posthum Laureat vum Staatspräis vun der UdSSR.

Um Spaweck 

Gebuer 1938
Gestuerwen 1980
Russesch Gittaristen
Liddermécher
Russesch Auteuren
Russesch Filmschauspiller
Russesch Sänger
Russesch Theaterschauspiller
Siwesäitegittaristen